stanford-oval/wikipedia huggingface dataset:
Deinocheirus

| Deinocheirus |
| --- | --- |
 Deinocheirus mirificuksen eturaajat
 Liitukausi 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Strutsisaurit Ornithomimosauria
Heimo::  Deinocheiridae
Suku::  Deinocheirus
Laji::  mirificus
Kaksiosainen nimi
 Deinocheirus mirificus  Osmolska & Roniewicz, 1970 
Katso myös
   Deinocheirus Wikispeciesissä   Deinocheirus Commonsissa 
Infobox OKNimi-testi OK: 
Otaksuma siitä miltä Deinocheirus näytti
Deinocheirus mittakaavassa
Deinocheirus oli Mongoliassa myöhäisliitukaudella elänyt strutsisauri. Se on tunnettiin pitkään yhdestä ainoasta fossiililöydöstä. Fossiiliin kuului vuonna 1965 löydetyt 2,4 metriä pitkät käsivarret, kylkiluita sekä osa selkärankaa. Vuonna 1970 löydöt kuvattiin ja se nimettiin Deinocheirus mirificukseksi. Niiden perusteella Deinocheiruksen arveltiin olleen pelottava petodinosaurus, muuta ei osattu sanoa.
Melkein 50 vuotta myöhemmin, vuonna 2014, kuvattiin kaksi lähes täydellistä Deinocheiruksen fossiilia. Mongolialaiset paleontologit olivat löytäneet ne muutaman vuoden aikaisemmin, mutta mustan pörssin fossiilikauppiaat olivat varastaneet kallot ja jalaat. Tutkijat onnistuivat kuitenkin jäljittämään fossiilit Euroopasta ja palauttamaan ne kotimaahansa.
Paljastui ettei Deinocheirus ollutkaan saalistaja. Se oli hampaaton 11 metriä pitkä strutsisauri, ja sillä oli kyttyrä selässä. Toisen luurangon vatsasta löytyi kalansuomuja. Niiden perusteella tutkijat ovat päätelleet sen eläneen rantavesissä, syöden sekä maalla että vedessä, lihaa ja kasveja. Terävillä kynsillään se saattoi repiä kasveja ravinnoksi, mutta myös puolustautua petoja vastaan.
Dieu

Dieu on Victor Hugon kirjoittama keskeneräiseksi jäänyt runomittainen teos, joka julkaistiin kuusi vuotta hänen kuolemansa jälkeen vuonna 1891. Hän kirjoitti teoksen ensimmäisen version 1850-luvun puolivälissä ollessaan maanpaossa Jerseyn saarella. Teosta ei ole suomennettu. Se kuuluu Hugon kertovien runoelmien trilogiaan, jonka kaksi muuta osaa ovat La Légende des Siècles ja La Fin de Satan.
Dieu ja La Fin de Satan ovat metafyysisiä runoteoksia, jotka käsittelevät pahan ongelmaa. Dieun päähenkilö kohtaa pimeydessä siivekkäitä olentoja, joista kukin symboloi tiettyä maailmankatsomusta. Ideat ja niitä edustavat olennot ovat:
Ateismi: lepakko
Agnostismi: pöllö
Zarathustralaisuus: korppi
Pakanuus: korppikotka
Juutalaisuus: kotka
Kristinusko: aarnikotka
Rationalismi: enkeli
Se jolla ei vielä ole nimeä: valo
Aiheesta muualla

Dieu Wikisource
Danny Welbeck
Maajoukkue

Welbeck edustaa Englannin maajoukkuetta, jossa hän pelasi ensimmäisen ottelunsa Ghanaa vastaan maaliskuussa 2011. Vaikka Welbeck pelasi jo Englannin nuorisomaajoukkueissa, hän oli voinut valita myös Ghanan, jota olisi saanut edustaa vanhempiensa kautta. Ensimmäisen maaottelumaalinsa hän teki ystävyysottelussa Belgiaa vastaan 2012. Hän pelasi Englannin kaikissa neljässä ottelussa EM-kilpailuissa 2012 tehden myös maalin ottelussa Ruotsia vastaan. MM-kilpailuissa 2014 hän pelasi kaksi ottelua. Hän kuului myös Englannin neljänneksi sijoittuneeseen joukkueeseen MM-kilpailuissa 2018 mutta pelasi vain runsaat kymmenen minuuttia viimeisessä alkulohko-ottelussa. Hän on pelannut kaikkiaan 42 miesten maaottelua, joista toistaiseksi viimeisen syyskuussa 2018. Hän on tehnyt maaotteluissaan 16 maalia.
Aiheesta muualla

Profiili Manchester Unitedin sivuilla
Kuvia tai muita tiedostoja aiheesta Danny Welbeck Wikimedia Commonsissa
Brighton & Hove Albion – Englannin Valioliiga
1 Verbruggen
2 Lamptey
3 Igor
4 Webster
5 Dunk
6 Milner
7 March
8 Gruda
9 João Pedro
10 Enciso
14 Rutter
15 Moder
17 Minteh
18 Welbeck
20 Baleba
22 Mitoma
23 Steele
24 Adingra
25 O’Riley
26 Ayari
27 Wieffer
28 Ferguson
29 Van Hecke
30 Estupiñán
32 Peupion
34 Veltman
38 Cahill
41 Hinshelwood
47 Samuels
49 Offiah
51 O’Mahony
Kadıoğlu
Manageri Hürzeler
Englannin joukkue – Jalkapallon EM-kilpailut 2012
1 Hart |
2 Johnson |
3 Cole |
4 Gerrard |
5 Kelly |
6 Terry |
7 Walcott |
8 Henderson |
9 Carroll |
10 Rooney |
11 Young |
12 Baines |
13 Green |
14 Jones |
15 Lescott |
16 Milner |
17 Parker |
18 Jagielka |
19 Downing |
20 Oxlade-Chamberlain |
21 Defoe |
22 Welbeck |
23 Butland |
Valmentaja Hodgson
Englannin joukkue – Jalkapallon MM-kilpailut 2014
1 Hart |
2 Johnson |
3 Baines |
4 Gerrard |
5 Cahill |
6 Jagielka |
7 Wilshere |
8 Lampard |
9 Sturridge |
10 Rooney |
11 Welbeck |
12 Smalling |
13 Foster |
14 Henderson |
15 Oxlade-Chamberlain |
16 Jones |
17 Milner |
18 Lambert |
19 Sterling |
20 Lallana |
21 Barkley |
22 Forster |
23 Shaw |
Valmentaja Hodgson
Englannin joukkue – Jalkapallon MM-kilpailut 2018
1 Pickford |
2 Walker |
3 Rose |
4 Dier |
5 Stones |
6 Maguire |
7 Lingard |
8 Henderson |
9 Kane |
10 Sterling |
11 Vardy |
12 Trippier |
13 Butland |
14 Welbeck |
15 Cahill |
16 Jones |
17 Delph |
18 Young |
19 Rashford |
20 Alli |
21 Loftus-Cheek |
22 Alexander-Arnold |
23 Pope |
Valmentaja Southgate
Darken piirikunta

Darken piirikunta on piirikunta Ohiossa, Yhdysvalloissa, joka on nimetty William Darken mukaan. Sen suurin kaupunki on Greenville.
Maantiede

Darken naapuripiirikuntia ovat Mercer pohjoisessa, Shelby koillisessa, Miami idässä, Montgomery kaakossa, Preble etelässä ja Indianan puolella Waynen, Randolphin ja Jayn piirikunnat.
Väestö

Piirikunnassa oli vuoden 2010 väestönlaskennassa 52 959 ihmistä. Etniset ryhmät jakautuvat valkoisiin, joita on 98,0%, mustiin (0,5%), alkuperäisamerikkalaisiin (0,2%) ja aasialaisiin (0,3%).
Kotitalouden mediaanitulo oli 22 095 dollaria ja köyhyysrajan alapuolella oli 11,5 % väestöstä.
Dievturība

Lokstenen temppeli Latviassa
Dievturība on latvialainen uuspakanallinen uskonto, joka pohjautuu osittain latvialaisten alkuperäisiin kristinuskoa edeltäneisiin uskoihin. Uskon nimi on johdettu jumalaa tarkoittavasta sanasta Dievs.
Dievturība luotiin vuosina 1923–1924. Se levisi lähinnä älymystön keskuudessa ja sen tarkoituksena oli uudistaa perinteistä uskoa kristinuskoa edeltäneeltä ajalta. Uskonnollisina teksteinä käytettiin lähinnä kansanperinteestä kertoneita dainoja, joihin liitettiin myös kristinuskoon kuuluvia tapoja. Uskonnon luominen liittyi mielipiteisiin siitä, että Latvian valtauskonto eli luterilaisuus oli perustavanlaatuisesti ulkomainen ja siten vieras latvialaisille. Maailmansotia edeltäneenä aikana liikkeen johtohahmoja olivat Ernests Brastiņš ja Arvīds Brastiņš. Koska uskonnon seuraajat olivat lähinnä älymystöä, sen ympärille muodostui myös paljon kansanperinnettä selittävää kirjallisuutta. Toisen maailmansodan aikana  Neuvostoliitto karkotti Siperiaan suurimman osan liikkeen johtohahmoista. Se säilyi neuvostoajan yli länteen paenneiden keskuudessa ja se herätettiin uudelleen henkiin Latvian itsenäistyttyä vuonna 1991.
Dievturīballa oli vuoden 2006 tietojen mukaan yhteensä 649 virallista jäsentä.
Danny Wilde (albumi)

| Danny Wilde Danny Wilde |
| --- | --- | --- |

Studioalbumin tiedot
 Julkaistu: 1989
 Tuottaja(t): Danny Wilde
 Tyylilaji: rock, power pop
 Kesto: 44.49
 Levy-yhtiö: Geffen
Danny Wilden muut julkaisut
| Any Man’s Hunger 1988 | Danny Wilde 1989 | BeeSides 1999 |
Danny Wilde on Danny Wilden kolmas studioalbumi. Se julkaistiin vuonna 1989 levymerkillä Geffen Records.
Kappaleet

The Stuff That Dreams Are Made of – 3.55
It’s Just Like You – 4.14
With All Your Might – 3.28
Cut from Stone – 5.06
Velvet Chains – 4.41
Who’s Gonna Hold You Now – 4.32
My Girl – 3.27
The Long Way Home – 4.26
California Sunshine – 3.00
Like a River – 3.45
We Don’t Have to Say Goodbye – 4.15
Muusikot

Danny Wilde – laulu
Matt Downs – kitara, taustalaulu
Rick Wilson – basso, taustalaulu
Denny Fongheiser – rummut, taustalaulu
Kevin Jones – koskettimet, taustalaulu
Peter Frampton – kitara (kappale 9)
Arvostelut

Allmusic:
Deathcore

| Deathcore |
| --- | --- |
Alkuperä:  death metal metalcore hardcore punk nu metal
Alkuperämaa:   Yhdysvallat
Kehittymisen ajankohta:  2000-luku
Tyypillisiä soittimia:  sähkökitara sähköbasso tuplabasso-rummut
Kehittyneitä tyylilajeja / suuntauksia:  Brutal Deathcore
Deathcore on metalcoresta sekä death metallista muodostunut musiikkigenre. Deathcoren tyypillisiä ominaisuuksia ovat modernin death metallin tavoin nopeus, raskuus sekä raa'alta kuulostava äänimaailma. Laulu on tavanomaisesti yhdisteltyä matalaa murinaa ja korkeampaa karjuntaa. Deathcoren laululle on ominaista myös niin sanottu sikamurina (engl. pig squeal), jolla tavoitellaan sian äännehdintää sekä vinkumista. Puhdas laulaminen (engl. clean) on deathcoressa harvinaista. Musiikille tavanomaista ovat myös myöhemmästä death metallista ja hardcoresta tutuksi tulleet niin sanotut breakdownit, joissa musiikin tempo lasketaan dramaattisesti erittäin hitaaksi ja jolloin nopeillab bassorummun iskuilla (suhteutettuna hitaisiin sekä mataliin kitaroihin) yritetään korostaa raskuutta. Breakdownien aikana solistit laulavat yleensä äärimmäisen matalalta.
Ensimmäisiä ja vaikuttavimpia deathcore-yhtyeitä olivat 2000-luvun alkupuolella suosioon nousseet The Red Chord, Heaven Shall Burn, All Shall Perish, Suicide Silence, Animosity, Despised Icon ja The Acacia Strain. Brittiläinen Bring Me the Horizon oli ensimmäisillä julkaisuillaan merkittävänä tekijänä genren räjähtäneeseen suosioon.
Vaikka deathcore on musiikkigenrenä varsin tuore tapaus, on siitä syntynyt pieniä alalajeja. Yhtyeet kuten Whitechapel ja Carnifex on usein yhdistetty alalajiin "Brutal Deathcore". Jonkinlaisena villityksenä voidaan pitää elektromusiikin yhdistelemistä deathcoreen. Muun muassa Disfiguring The Goddess tekee näin. Pääosin tällä tyylillä ei ole mitään tekemistä varsinaisen deathcoren kanssa, vaan pikemminkin deathcoren elementtejä (sikamurinat ja breakdownit) on yhdistelty tietokoneella luotuun musiikkiin. Pienenä ilmiönä voidaan pitää myös kristillistä deathcorea, jossa yhtyeen jäsenet tunnustavat uskovansa kristinuskoon ja yhtyeiden lyriikoissa saattaa olla raamatullisia lainauksia.
Deathcoresta on 2000-luvulla metalcoren ohella muodostunut jonkinlainen musiikki-ilmiö. Se on suosionsa ja pitkän musiikillisen jalostuksensa vuoksi myös saanut paljon negatiivista huomiota. Toisaalta deathcore on kasvattanut ja pitänyt yllä metallimusiikin suosiota myös myöhemmille sukupolville, ja se on saattanut toimia monille nuorille siltana tutustumiseen alkuperäiseen death metalliin.
Deathcoren lyriikat käsittelevät death metallille olennaisia asioita, kuten kuolemaa sen kaikissa tarkoituksissa. Kuten death metallissa, joidenkin yhtyeiden sanoitukset käsittelevät tappamista, kuten silpomista, nekrofiliaa tai kiduttamista. Näissä tapauksissa mielikuvia ja tapahtumia lainataan yleensä kauhuelokuvista, kuten muun muassa äärimmäisen väkivaltaisista sanoituksistaan ja levyjen kansitaisteistaan tunnettu Cannibal Corpse tekee. Deathcoren sanoituksiset saattavat käsitellä myös politiikkaa, salaliittoteorioita, uskontoja tai maailman saastumista.
Historiaa

Death metal -yhtyeet kuten Suffocation, Dying Fetus ja Entombed käyttivät musiikissaan ensimmäisinä breakdowneja. Ennen deathcoren suosion kasvamista, yhtyeet kuten Abscess sekä Unseen Terror käyttivät "deathcore"-termiä kuvailemaan hardcore punkin sekä death metallin sekoitusta. Samassa tarkoituksessa termiä deathcore käytti myös suomalainen Lubricant. Saksalainen Blood-yhtye julkaisi demonsa deathcore vuonna 1986. Samoihin aikoihin deathcore-sanan käyttö musiikillisissa piireissä yleistyi huimasti.
Deathcore näyttäisi olevan suosituinta Länsi-Amerikassa, kuten Arizonassa sekä Kaliforniassa.
Merkittäviä deathcore-yhtyeitä

The Acacia Strain
All Shall Perish
And Hell Followed With
Betraying the Martyrs
Born of Osiris
Brand Of Sacrifice
Bring Me The Horizon (vanhempi materiaali)
Carnifex
Chelsea Grin
Despised Icon
Heaven Shall Burn
Infant Annihilator
Job for a Cowboy
Lorna Shore
Make Them Suffer
Oceano
Salt the Wound
Shadow Of Intent
Slaughter To Prevail
Suicide Silence
Thy Art is Murder
Upon a Burning Body
Whitechapel
Winds of Plague
Dave Legeno

| Dave Legeno |
| --- | --- |

Henkilötiedot
Syntynyt: 12. lokakuuta 1963 Lontoo, Iso-Britannia
Kuollut: 2014
Näyttelijä
Taiteilijanimet:  Death Wish  The Enforcer
Merkittävät roolit:  Fenrir Harmaaselkä  (Harry Potter -elokuvasarja)
Aiheesta muualla
IMDb 
Elonet
Dave Legeno (12. lokakuuta 1963 Lontoo, Iso-Britannia – heinäkuu 2014 Kalifornia) oli brittiläinen näyttelijä, joka tunnetaan esimerkiksi Fenrir Harmaaselän roolista Harry Potter -elokuvasarjan viimeisissä osissa.
Heinäkuussa 2014 Legeno löydettiin kuolleena syrjäiseltä seudulta Kalifornian Kuolemanlaaksosta. Retkeilemässä ollut näyttelijä oli kuollut lämpöhalvaukseen.
Filmografia

| Vuosi | Nimi | Alkuperäinen nimi | Rooli/tehtävä | Laji | Huomioita |
| --- | --- | --- | --- | --- | --- |
| 2000 | Snatch – hävyttömät | Snatch. | John | Elokuva |  |
| 2004 | The Getaway: Black Monday | The Getaway: Black Monday | Eddie O'Connor | Videopeli | Äänirooli |
| 2004–2005 |  | EastEnders | Tudor | TV-sarja |  |
| 2005 | Batman Begins | Batman Begins | League of Shadows Warriors | Elokuva |  |
| 2005 |  | Hell to Pay | Big Vic |  |  |
| 2006 | Alex Rider & Stormbreaker | Stormbreaker | Bear |  |  |
| 2007 |  | Outlaw | Ian Furlong |  |  |
| 2007 | Väkivallan tie | Rise of the Footsoldier | Big John |  |  |
| 2007 | Elisabet – Kultainen aikakausi | Elizabeth: The Golden Age | Executioner | Elokuva |  |
| 2008 |  | The Cottage | The Farmer |  |  |
| 2008 |  | West 10 LDN | Older Man |  |  |
| 2009 |  | 44 Inch Chest | Brighton Billy |  |  |
| 2009 | Harry Potter ja puoliverinen prinssi | Harry Potter and the Half-Blood Prince | Fenrir Harmaaselkä | Elokuva |  |
| 2009 | Command Performance | Command Performance | Oleg Kazov | Elokuva |  |
| 2009 |  | The Finest | Vince Cassidy |  |  |
| 2010 | Harry Potter ja kuoleman varjelukset, osa 1 | Harry Potter and the Deathly Hallows Part 1 | Fenrir Harmaaselkä | Elokuva |  |
| 2011 | Harry Potter ja kuoleman varjelukset, osa 2 | Harry Potter and the Deathly Hallows Part 2 | Fenrir Harmaaselkä | Elokuva |  |
Domnítsa Lanítou-Kavounídou

Domnítsa Lanítou-Kavounídou (kreik. Δομνίτσα Λανίτου-Καβουνίδου, 7. huhtikuuta 1916 Limassol, Limassolin alue, Kypros – 20. kesäkuuta 2011) oli kreikkalainen olympiaurheilija. Hän osallistui yleisurheilijana Berliinin olympialaisiin 1936 ja Lontoon olympialaisiin 1948 100 metrille ja 80 metrin aitoihin. Hän oli Kreikan urheilun johtohahmoja.
Dimna

| Dimna |
| --- | --- |
 Dimna
 Koordinaatit: 62°19′26″N, 5°48′03″E 
Valtio:  Norja
Lääni:  Møre ja Romsdal
Kunta:  Ulstein
Pinta-ala:  
 – Maa:  0,16 km²
Väkiluku (2023):  253
 – Väestötiheys:  1 581,3 as./km²
Infobox OKVirheellinen NIMI-arvo: 
Dimna on taajama Ulsteinin kunnassa Møren ja Romsdalin läänissä Norjassa. Taajaman pinta-ala on 0,16 neliökilometriä ja asukasluku 253 vuonna 2023.
Kaavin helluntaiseurakunta

| Kaavin helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1957
Saarnaaja:  Matti Lappalainen
Pääkirkko:  Kalliotie 2 73600 Kaavi
Jäseniä:  110 (2012)
Aiheesta muualla
Sivusto
Infobox OKNimi-testi OK: 
Kaavin helluntaiseurakunta on Kaavilla toimiva helluntaiseurakunta. Seurakunta on perustettu vuonna 1957. Seurakunnan toimitilat sijaitsevat Kaavin keskustassa Kalliotiellä. Seurakunnan toimintamuotoihin kuuluvat päivä- ja rukouskokousten lisäksi lapsityö, vanhustyö ja syrjäytyneiden auttaminen.
Historia

Seurakunta aloitti toimintansa Kuopion helluntaiseurakunnan rukouspiirinä 1950-luvun vaihteessa. Alkuaikoina kastetilaisuuksia järjestettiin Kosulaaniemellä. Seurakunnan perustaminen tuli ajankohtaiseksi vuosina 1956–1957. Seurakunnan kasvaessa heräsi myös ajatus rukoushuoneen rakentamiseksi. Aluksi rukoushuonetta suunniteltiin Ahosenniemeen, mutta lopulta seurakunta rakennettiin Kaavin keskustaan. Rukoushuone vihittiin käyttöön joulukuussa 1971.
Domnonia

Domnonia (ransk. Domnonée) oli bretonien varhaiskeskiaikainen ruhtinaskunta nykyisen Bretagnen pohjoisosissa Ranskassa. Ruhtinaskunnalla oli mahdollisesti historiallinen yhteys Dumnoniaan Britteinsaarilla. Omana poliittisena yksikkönään se katosi Bretagnessa varhaiskeskiajan jälkeen.
Domnonian käsittäneen alueen laajuutta ei tunneta tarkasti ja sen alue lienee suurentunut ja pienentynyt eri aikoina. Sen ydinalue käsitti nykyisen Bretagnen pohjoisosat Côtes-d’Armorin ja Finistèren departementtien alueella.
Domnonian nimi on johdettu vanhasta Lounais-Englantia asuttaneiden brittiheimon nimestä dumnonii ja heidän asuinalueestaan Dumnonia. Sama heimo antoi nimensä Englannin Devonin nykyiselle kreivikunnalle. Domnoniaan Bretagnessa eli tuolloin Rooman valtakuntaan kuuluneen Armorikan alueelle alkoi saapua brittien muuttoaaltoja ja nimestä päätellen Domnonian asukkaat tulivat Dumnonian alueelta. On mahdollista, että heidän alueensa Englannin kanaalin molemmin puolin muodostivat yhden yhtenäisen roomalaisen civitas-alueen. Rooman romahtaessa alueesta kehittyi varhaiskeskiaikainen kuningaskunta. Cornwallille nimensä antanut civitas cornovii muodosti Domnonian tapaan Cornouaille eli Kernev nimisen valtion Bretagnen luoteisosiin.
Bretagnelaisissa historiallisissa lähteissä Domnonia mainitaan kuninkaiden eli reges hallitsemana valtiona. Merovingien frankkivaltakunnan lähteet puhuvat heistä puolestaan vain kreiveinä eli comtes. Historiallisten lähteiden perusteella ehkä tunnetuin Domnonian hallitsija oli 600-luvulla elänyt Iudichael. Domnonia mainitaan myös bretagnelaisen pyhimyksen Gwennolen (Uuinuualoe) elämäkerrassa, jonka kirjoittaja mainitsee Domnonian olleen tunnettu pyhänhäväistyksistään ja haureista juhlista. Bretagnen sittemmin yhdistyessä Domnonia katosi merkittävänä tekijänä varhaiskeskiajan jälkeisen Bretagnen poliittisessa tai kirkollisessa hallinnossa. Kuitenkin ennen Napoleonin valtaannousua osa ruhtinaskunnan alueesta muodosti Domnonée-nimisen aluehallinnollisen yksikön.
Diane Downs

Diane Downs
Elizabeth Diane Downs (o.s. Frederickson; s. 7. elokuuta 1955 Phoenix, Arizona) on yhdysvaltalainen murhaaja.
Tausta

Downs tutustui high school -aikanaan Steven Downsiin, jonka kanssa meni naimisiin 13. marraskuuta 1973. Hän opiskeli lyhyesti baptistisessa raamattuopistossa Kalifornian Orangessa. Perheeseen syntyivät lapset Christie (s. 1974), Cheryl Lynn (s. 1976) ja Stephen Daniel (s. 1979). Downsien avioliitossa riideltiin taloudesta ja uskottomuutta koskeneista syytöksistä. Mies vakuuttui lopulta siitä, ettei Stephen Daniel ollut hänen biologinen poikansa, joten hän otti avioeron vuonna 1980.
Downs teki osa-aikaista työtä käytettyjen tavaroiden myymälässä. Hänen lapsiaan kuvailtiin usein epäsiisteiksi ja puutteellisesti ravituiksi. Downs jätti usein Christie-tyttärensä huolehtimaan kahdesta pienemmästä lapsesta. Hän aloitti vuonna 1981 suhteen naimisissa olleen miehen kanssa. Miestä häiritsivät lapset, joten tämä päätti parisuhteen. Huhtikuussa 1983 Downs muutti Oregonin Springfieldiin ja sai työpaikan postista.
Rikokset

19. toukokuuta 1983 Downs ajoi Springfieldin kaupungin ulkopuolella autoa, jonka kyydissä olivat hänen kolme lastaan. Hän ampui jokaista lastaan useamman kerran .22-kaliiperisella pistoolilla. Kahdesti selkään ammuttu Cheryl kuoli välittömästi. Selkään ammuttu poika Stephen Daniel halvaantui vyötäröstä alaspäin ja rintakehään ammuttu tytär Christie sai pysyvän osittaisen toispuoleisen halvauksen.
Tekonsa jälkeen Downs ampui itseään vasempaan käsivarteen ja ajoi erittäin hitaasti sairaalaan. Lääkäri kertoi myöhemmin, ettei Downs osoittanut tunnereaktioita. Kaksi eloonjäänyttä lasta kirjattiin sairaalaan hengenvaaralliset vammat saaneina. Downsin omat vammat eivät olleet henkeä uhkaavia. Downs väitti tuntemattoman miehen pyrkineen ryöstämään auton ja ammuskelleen perhettä. Poliisi alkoi etsiä väitettyä sivullista tekijää.
Kahden lapsen ollessa sairaalassa Downs alkoi antaa haastatteluja tiedotusvälineille. Hänen tarinoissaan havaittiin kuitenkin epäjohdonmukaisuuksia. Poliisi alkoi tutkia Downsia ja löysi tämän päiväkirjat, joissa hän oli käsitellyt suhdettaan naimisissa olleeseen mieheen. Mies ei ollut halunnut lapsia, mikä oli saanut Downsin näkemään lapsensa taakkoina. Lisäksi Downs valehteli, ettei omistanut asetta. Todistajan kertomuksen mukaan hän lisäksi oli ajanut sairaalaan hyvin hitaasti. Downsin rauhallisuus vahvisti epäilyjä samoin kuin se, että tytär Christie oli ollut kauhuissaan äitinsä vieraillessa ensimmäisen kerran tämän luona sairaalassa. Downs pidätettiin 28. helmikuuta 1984.
Oikeuskäsittely ja jälkivaiheet

Toivuttuaan riittävästi Christie pystyi nimeämään äitinsä ampujaksi. Oikeudenkäynti Downsia vastaan alkoi toukokuussa 1984. Hän oli oikeudenkäynnin aikana raskaana. Rikosten motiivi ei koskaan täysin selvinnyt, koska Downs ei tunnustanut. Syyttäjien mukaan taustalla oli halu jatkaa suhdetta naimisissa olleen miehen kanssa. Downs todettiin syylliseksi 17. kesäkuuta 1984. Hänet tuomittiin elinkautiseen vankeuteen ja lisäksi viidenkymmenen vuoden vankeusrangaistukseen. Downsin uusi vauva ja kaksi murhayrityksistä selvinnyttä lasta adoptoitiin. Downsilla todettiin narsistinen persoonallisuushäiriö.
Downs pakeni vankilasta Oregonissa vuonna 1987 ja piileskeli kymmenen päivän ajan vankitoverinsa aviomiehen asunnossa. Hän yritti vankilapakoa myös New Jerseyssä vuosina 1989 ja 1991 sekä Kaliforniassa vuonna 1994. Downs siirrettiin vuonna 1993 Central California Women's Facilityyn Chowchillaan. Hän on hakenut toistuvasti armahdusta 2000-luvulla. Armahdushakemuksissaan Downs on muun muassa pitänyt pakoyrityksiään armahdusta puoltavina tekijöinä. Hän on niissä myös valehdellut ampumansa, halvaantuneen pojan pystyvän kävelemään. Downs on väittänyt olevansa lavastuksen uhri, ja hänen veljensä on julkisesti puolustanut näkemystä siskonsa syyttömyydestä.
Downsin rikokset herättivät laajaa julkisuutta, koska niitä pidettiin vuonna 1983 poikkeuksellisina. Sittemmin hänen rikoksiaan on verrattu useisiin samanlaisiin tapauksiin. Ann Rule kirjoitti Downsista true crime -kirjan Small Sacrifices. Kirjan pohjalta tehtiin televisioelokuva, jossa Downsin roolissa esiintyi Farrah Fawcett.
Darker Still

| Darker Still Parkway Drive |
| --- | --- | --- |

Studioalbumin tiedot
 Julkaistu: 9. syyskuuta 2022
 Tyylilaji: metalcore, nu metal
 Kesto: 46.38
 Levy-yhtiö: Epitaph
Listasijoitukset
  47.
Parkway Driven muut julkaisut
| Reverence 2018 | Darker Still 2022 |   |
Darker Still on australialaisen metalcore-yhtye Parkway Driven seitsemäs studioalbumi, joka julkaistiin 9. syyskuuta 2022 levymerkillä Epitaph Records. Albumilta on julkaistu singlenä kappale "The Greatest Fear".
Kappaleet

Ground Zero – 4.09
Like Napalm – 3.44
Glitch – 4.21
The Greatest Fear – 5.28
Darker Still – 6.50
Imperial Heretic – 4.50
If a God Can Bleed – 2.40
Soul Bleach – 3.31
Stranger – 0.50
Land of the Lost – 4.59
From the heart of the Darkness – 5.08
Kokoonpano

Winston McCall - laulu
Luke Kilpatrick - kitara
Jeff Ling - kitara
Jia O'Connor - basso
Ben Gordon - rummut
Arvostelut

Inferno:
Kaaoszine:
Soundi:
Dieue-sur-Meusen kantoni

Dieue-sur-Meusen kantonin sijainti Meusen departementissa.
Dieue-sur-Meuse on Ranskassa yksi Meusen departementin kantoneista (yleisneuvoston vaalipiiri). Se käsittää 62 kuntaa ja sen alueella asui vuoden 2015 alussa 12 624 ihmistä. Dieue-sur-Meusen kantonin keskustoimisto on Dieue-sur-Meusen kunnassa.